
 24.9.2011
 BG
 Официален вестник на Европейския съюз
 L 247/10
 РЕГЛАМЕНТ ЗА ИЗПЪЛНЕНИЕ (ЕC) No 952/2011 НА КОМИСИЯТА
 от 23 септември 2011 година
 относно издаването на лицензии за внос на ориз в рамките на тарифните квоти, открити за подпериода септември 2011 г. с Регламент (ЕО) No 327/98
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент (ЕО) No 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
 като взе предвид Регламент (ЕО) No 327/98 на Комисията от 10 февруари 1998 г. за откриване и за начин на управление на някои тарифни квоти при внос на цял и на натрошен ориз (3), и по-специално член 5, първа алинея от него,
 като има предвид, че:
 (1)
 Регламент (ЕО) No 327/98 открива и определя начина на управление на някои тарифни квоти при внос на цял и натрошен ориз, разпределени по страни на произход и групирани в няколко подпериода в съответствие с приложение IX към посочения регламент.
 (2)
 Подпериодът септември е четвърти подпериод за квотите, предвидени в член 1, параграф 1, буква а) от Регламент (ЕО) No 327/98, трети подпериод за квотите, предвидени в буква г) от същия параграф, и първи подпериод за квотата, предвидена в буква д) от същия параграф.
 (3)
 От предоставената информация съгласно член 8, буква а) от Регламент (ЕО) No 327/98 следва, че за квотите с поредни номера 09.4112 — 09.4168 заявленията, подадени през първите десет работни дни на месец септември 2011 г. в съответствие с член 4, параграф 1 от посочения регламент, се отнасят за количество, надвишаващо наличното. Поради това следва да се определи до каква степен могат да се издават лицензии за внос, като се посочи коефициентът на разпределение, който да се прилага към заявените количества за съответните квоти.
 (4)
 От горепосочената информация следва също, че за квотите с поредни номера 09.4127 — 09.4128 — 09.4129 — 09.4130 — 09.4116 — 09.4117 — 09.4118 заявленията, подадени през първите десет работни дни на месец септември 2011 г. в съответствие с член 4, параграф 1 от Регламент (ЕО) No 327/98, се отнасят за количество, по-малко от наличното.
 (5)
 Неизползваните за подпериода септември количества от квотите с поредни номера 09.4127 — 09.4128 — 09.4129 — 09.4130 се прехвърлят към квота номер 09.4138 за следващия квотен подпериод в съответствие с член 2 от Регламент (ЕО) No 327/98.
 (6)
 Поради това за квоти с поредни номера 09.4138 и 09.4168 следва да се определят общите количества, налични за следващия квотен подпериод, в съответствие с член 5, първа алинея от Регламент (ЕО) No 327/98.
 (7)
 С цел осигуряване на ефикасно управление на процедурата по издаване на лицензии за внос, настоящият регламент следва